今年香港男女子七人欖球代表隊將會加入外圍賽，兩隊落場定必出盡全力，爭取躋身明年《滙豐世界七人欖球系列賽》，作為香港球迷，好應該大力支持！除了入場睇波，主辦當局於活動期間還會在香港大球場外的印度遊樂會舉行「七人欖球地帶」，場內備有特大屏幕直播每日賽事，精采內容包括有樂隊在場玩音樂炒熱氣氛，同時可體驗面部彩繪、與香港欖球隊吉祥物衞比合照，在場亦有美食攤位、欖球體驗專區及訓練班，好讓小朋友們一展身手。
另一主打項目，是4月5日（四）首次舉行的「社區同樂日」，活動由滙豐與東華三院聯手舉辦，當日會有多項表演及攤位遊戲，香港女飛魚歐鎧淳屆時更會現身，向小朋友示範打欖球，5至12歲小童又可落場跟專業教練們練習，機會難得！與此同時，場內也有扭波波、轉碟、踩高蹺等流動雜耍表演，以及多隊舞蹈樂團演出助興！順帶一提，3月24日（六）至4月8日（日）銅鑼灣希慎廣場亦特設「滙豐欖球體驗專區」，歡迎Rugby初哥挑戰！